กสิกรไทย เตือนระวังแก๊งลวงกู้เงินออนไลน์
กสิกรไทย เตือนระวังแก๊งลวงกู้เงินออนไลน์ด้วยบัตรประชาชนใบเดียว จะสร้างหนี้ไม่รู้ตัว
11 ต.ค. 2564

เนื่องจากในระยะนี้ มีกลุ่มมิจฉาชีพได้หลอกลวงประชาชนโดยการชักชวนให้กู้เงินหลักแสน ผ่านทางโทรศัพท์มือถือ โดยใช้บัตรประชาชนเพียงใบเดียว ซึ่งได้สร้างความเสียหายให้แก่ประชาชนในภาคตะวันออกและอาจจะขยายไปพื้นที่อื่นเพิ่มขึ้นธนาคารกสิกรไทย จึงขอแนะนำประชาชนให้เพิ่มความระมัดระวังบุคคล หรือกลุ่มบุคคล ซึ่งอาจจะเป็นบุคคลที่คุ้นเคยหรือน่าเชื่อถือ ทำการชักชวนว่าจะสามารถช่วยเหลือการกู้เงินจากสถาบันการเงินได้ โดยใช้บัตรประชาชนใบเดียว และให้สแกนใบหน้าเพื่อยืนยันตัวตน โดยมิจฉาชีพจะดาวน์โหลดแอปพลิเคชันของสถาบันการเงิน จากนั้นจะเปิดบัญชีออมทรัพย์อิเล็กทรอนิกส์เพื่อรองรับเงินกู้ และขอกู้เงินจากสถาบันการเงินในนามประชาชนผ่านทางโทรศัพท์มือถือ เมื่อสถาบันการเงินพิจารณาอนุมัติสินเชื่อตามขั้นตอนแล้วจะโอนเงินเข้าบัญชีของผู้กู้ (คือประชาชน) ที่มิจฉาชีพ หรือคนร้ายเป็นผู้เปิดบัญชี และจะยักยอกเงินกู้เป็นของตนเอง สำหรับประชาชนผู้กู้บางรายอาจได้รับเงินจำนวนเพียงเล็กน้อย หรือบางรายไม่ได้รับเงินเลย แต่ในที่สุดจะต้องรับภาระเป็นหนี้จำนวนมากกับสถาบันการเงินตามธุรกรรมกู้เงินที่เกิดขึ้นทั้งนี้ ธนาคารขอแนะนำประชาชนว่า1. บัตรประชาชนเป็นเอกสารสำคัญส่วนบุคคลที่ต้องเก็บไว้กับตัว ไม่ควรมอบบัตรตัวจริง หรือสำเนาให้ผู้อื่น หรือไม่ควรวางใจให้ผู้อื่นนำไปทำธุรกรรมแทน เนื่องจากที่ผ่านมามิจฉาชีพ หรือคนร้ายมักจะหลอกหรือนำไปก่อเหตุทุจริตในรูปแบบต่าง ๆ เป็นประจำ2. ธุรกรรมที่สำคัญ เช่น การเปิดบัญชี บริการทางการเงิน การขอกู้เงิน ควรดำเนินการด้วยตนเองเท่านั้น3. อย่าหลงเชื่อกลลวง และควรเก็บเอกสารส่วนบุคคลต่าง ๆ ไว้เป็นความลับของตนเอง พึงมีสติในการพิจารณาเจตนา และความช่วยเหลือต่าง ๆ อย่างรอบคอบ4. การกู้เงินเพื่อวัตถุประสงค์ใด ๆ ก็ตาม ผู้กู้ต้องมีภาระในการชำระคืนพร้อมอัตราดอกเบี้ย ดังนั้น ควรกู้เมื่อมีความจำเป็นที่ต้องใช้เงินอย่างแท้จริง อย่ามองเพียงผลประโยชน์ที่บุคคลอื่นหยิบยื่นให้ เพราะอาจจะสร้างภาระหนี้ล้นพ้นตัวในระยะยาวให้แก่ตนเองและครอบครัว5. กรณีมีข้อสงสัย หรือไม่มั่นใจข้อมูลใด ๆ ควรติดต่อสอบถามหน่วยงานที่รับผิดชอบโดยตรง